CELEX: 32007R0100
Language: lv
Date: 2007-02-01 00:00:00
Title: Komisijas Regula (EK) Nr. 100/2007 ( 2007. gada 1. februāris ), ar kuru sakarā ar Bulgārijas un Rumānijas pievienošanos Eiropas Savienībai groza Komisijas Regulu (EK) Nr. 877/2004, ar ko paredz sīki izstrādātus noteikumus par to, kā piemērot Padomes Regulu (EK) Nr. 2200/96 attiecībā uz dažu svaigu augļu un dārzeņu tirgos reģistrēto cenu paziņošanu

2.2.2007   
            
            
               LV
            
            
               Eiropas Savienības Oficiālais Vēstnesis
            
            
               L 26/4
            
         
      KOMISIJAS REGULA (EK) Nr. 100/2007
   (2007. gada 1. februāris),
   ar kuru sakarā ar Bulgārijas un Rumānijas pievienošanos Eiropas Savienībai groza Komisijas Regulu (EK) Nr. 877/2004, ar ko paredz sīki izstrādātus noteikumus par to, kā piemērot Padomes Regulu (EK) Nr. 2200/96 attiecībā uz dažu svaigu augļu un dārzeņu tirgos reģistrēto cenu paziņošanu
   EIROPAS KOPIENU KOMISIJA,
   ņemot vērā Bulgārijas un Rumānijas Pievienošanās līgumu,
   ņemot vērā Bulgārijas un Rumānijas Pievienošanās aktu, un jo īpaši tā 56. pantu,
   tā kā:
   
               (1)
            
            
               Saskaņā ar 28. panta 1. punktu Padomes 1996. gada 28. oktobra Regulā (EK) Nr. 2200/96 par augļu un dārzeņu tirgus kopējo organizāciju (1) dalībvalstis ziņo Komisijai par cenām katra attiecīgā tirdzniecības gada katrā tirgus dienā, kas fiksētas to reprezentatīvajos ražotāju tirgos noteiktiem produktiem ar noteiktu komercaprakstu, tādu kā šķirne vai tips, šķira, lielums un iepakojums.
            
         
               (2)
            
            
               Komisijas Regulas (EK) Nr. 877/2004 (2) pielikumā sniegts to reprezentatīvo tirgu saraksts, kuros visa tirdzniecības gada garumā vai vienā no posmiem, kuros iedala gadu, pārdod ievērojamu daļu no attiecīgā produkta valstī saražotā apjoma.
            
         
               (3)
            
            
               Sakarā ar Bulgārijas un Rumānijas pievienošanos Eiropas Savienībai 2007. gada 1. janvārī, attiecībā uz šīm valstīm ir jānosaka reprezentatīvie tirgi.
            
         
               (4)
            
            
               Tādēļ attiecīgi jāgroza Regula (EK) Nr. 877/2004,
            
         IR PIEŅĒMUSI ŠO REGULU.
   1. pants
   Regulas (EK) Nr. 877/2004 pielikumu groza šādi:
   
               a)
            
            
               Pievieno ierakstu “Sofia (BG)” šādu produktu reprezentatīvo tirgu sarakstam: “Tomāti”, “Baklažāni”, “Arbūzi”, “Melones”, “Aprikozes”, “Persiki”, “Galda vīnogas”, “Ķirši”, “Gurķi”, “Plūmes” un “Paprika”;
            
         
               b)
            
            
               pievieno ierakstu “Bucharest (RO)” šādu produktu reprezentatīvo tirgu sarakstam: “Tomāti”, “Baklažāni”, “Arbūzi”, “Aprikozes”, “Āboli”, “Ķirši”, “Gurķi”, “Ķiploki”, “Burkāni”, “Plūmes”, “Paprika”, “Sīpoli” un “Pupas un pupiņas”.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 1. februārī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.).
   
      (2)  OV L 162, 30.4.2004., 54. lpp. Regulā grozījumi izdarīti ar Regulu (EK) Nr. 974/2006 (OV L 176, 30.6.2006., 68. lpp.).